Document ID: 32007R0937

UREDBA KOMISIJE (ES) št. 937/2007
z dne 6. avgusta 2007
o spremembi Uredbe (ES) št. 1539/2006 o sprejetju načrta za dodeljevanje sredstev državam članicam za dobavo hrane iz intervencijskih zalog najbolj ogroženim osebam v Skupnosti, za proračunsko leto 2007 in o odstopanju od Uredbe (EGS) št. 3149/92
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3730/87 z dne 10. decembra 1987 o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti (1) in zlasti člena 6 Uredbe,
ob upoštevanju naslednjega:
(1)
V skladu s členom 2 Uredbe Komisije (EGS) št. 3149/92 z dne 29. oktobra 1992 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti (2) je Komisija z Uredbo Komisije (ES) št. 1539/2006 (3) sprejela načrt za dodeljevanje sredstev državam članicam, ki se financirajo iz razpoložljivih sredstev za proračunsko leto 2007, za dobavo hrane iz intervencijskih zalog v korist najbolj ogroženih oseb v Skupnosti. V načrtu so za vsako državo članico, ki uporablja ukrep, zlasti določena najvišja finančna sredstva, ki so na voljo za izvedbo njenega dela načrta in količina za vsako vrsto proizvoda, ki se vzame iz zalog intervencijskih agencij.
(2)
Člen 3(3) Uredbe (EGS) št. 3149/92 zahteva, da se opravi revizija letnega načrta, če se spremembe, do katerih pride med tem, ko ga države članice izvajajo, nanašajo na 5 ali več odstotkov količin ali vrednosti, vpisanih za proizvod v načrt Skupnosti.
(3)
Premajhna poraba masla, o kateri je bila obveščena Komisija, se nanaša na več kot 5 % vrednosti celotne količine masla, navedene v letnem načrtu 2007. Poleg tega nekatere količine žit in sladkorja niso več potrebne za načrt 2007.
(4)
V skladu s členom 3(4) Uredbe (EGS) št. 3149/92 se sredstva, ki postanejo razpoložljiva, namenijo drugim državam članicam na podlagi njihovih zahtevkov.
(5)
Med postopkom umika riža iz grških intervencijskih zalog je bilo ugotovljeno, da količine, ki so bile na razpolago, niso zadostovale za polno izvedbo letnega načrta v Grčiji. Zato je treba dodelitev intervencijskih proizvodov ali sredstev prilagoditi tako, da se na trgu omogoči nakup proizvodov, ki trenutno niso na razpolago v intervencijskih zalogah.
(6)
Prvi in drugi pododstavek člena 3(2) Uredbe (EGS) št. 3149/92 določata roke za umik proizvodov iz intervencijskih zalog. Ker se s spremembo načrta za umik iz intervencijskih zalog dodeli Poljski dopolnilni količini 203 ton žit in 3 224 ton sladkorja ter Sloveniji dopolnilno količino 1 000 ton žit, je primerno, da se dovoli odstopanje od navedenih rokov v zvezi z navedenimi količinami.
(7)
Uredbo (ES) št. 1539/2006 je zato treba ustrezno spremeniti.
(8)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Priloge k Uredbi (ES) št. 1539/2006 se spremenijo v skladu s Prilogo k tej uredbi.
Člen 2
Z odstopanjem od člena 3 Uredbe (EGS) št. 3149/92 roki iz prvega pododstavka ter prvega in četrtega stavka drugega pododstavka navedenega člena ne veljajo za dopolnilni količini 1 203 ton žit in 3 224 ton sladkorja, dodeljeni v skladu s Prilogo k tej uredbi.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. avgusta 2007

Labels: 17
19
5
0
3
18